TACC กรุ้มกริ่ม Q2/59 โต 20% หลังยอดขายทั้งใน-ตปท.เพิ่มขึ้น ปันผล 0.06 บ./หุ้น
TACC กรุ้มกริ่ม Q2/59 โต 20% มาที่ 27.08 ลบ. จากปีก่อนมีกำไร 22.60 ลบ. หลังยอดขายทั้งใน-ต่างประเทศเพิ่มขึ้น และมีค่าใช้จ่ายในการบริหารงานลดลง ขณะที่ช่วง 6 เดือนแรก มีกำไรเพิ่มขึ้น 31% อยู่ที่ 51.00 ลบ. จากปีก่อน 38.95 ลบ. พ่วงปันผล 0.06 บ./หุ้น XD 23 ส.ค.นี้ จ่าย 7 ก.ย.59
11 ส.ค. 2559

บริษัท ที.เอ.ซี. คอนซูเมอร์ จำกัด (มหาชน) หรือ TACC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 27.08 ล้านบาท หรือมีกำไรสุทธิ 0.04 บาทต่อหุ้น เพิ่มขึ้น 20% จากช่วงเดียวกันของปีก่อนที่มีกำไรสุทธิ 22.60 ล้านบาท หรือมีกำไรสุทธิ 0.07 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมียอดขายทั้งใน-ต่างประเทศเพิ่มขึ้น และมีค่าใช้จ่ายในการบริหารงาน-ต้นทุนทางการเงินลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 51.00 ล้านบาท หรือ 0.08 บาทต่อหุ้น เพิ่มขึ้น 31% จากช่วงเดียวกันของปีก่อนที่มีกำไรสุทธิ 38.95 ล้านบาท หรือ 0.18 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 30 มิ.ย. 2559 อัตราจ่ายเป็นเงินสด 0.06 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 23 ส.ค. 2559 ทั้งนี้ กำหนดจ่ายเงินปันผลในวันที่ 7 ก.ย. 2559